### Výbor

*Národnej rady Slovenskej republiky*

*pre nezlučiteľnosť funkcií*

10. schôdza výboru

**177**

**U z n e s e n i e**

**Výboru Národnej rady Slovenskej republiky**

**pre nezlučiteľnosť funkcií**

z 20. júna 2017

v konaní vo veci ochrany verejného záujmu a zamedzenia rozporu záujmov č. VP/33/17/K voči verejnému funkcionárovi Miroslavovi Obertovi, bývalému štátnemu tajomníkovi Ministerstva hospodárstva Slovenskej republiky, bývalému členovi štatutárneho orgánu Exportno-importnej banky Slovenskej republiky a súčasnému predsedovi predstavenstva Slovenskej elektrizačnej a prenosovej sústavy, a.s. Bratislava.

**Výbor Národnej rady Slovenskej republiky**

**pre nezlučiteľnosť funkcií**

## v konaní vo veci ochrany verejného záujmu a zamedzenia rozporu záujmov začatom uznesením Výboru Národnej rady Slovenskej republiky pre nezlučiteľnosť funkcií č. 151 zo dňa 16. mája 2017 za porušenie čl. 5 ods. 5 ústavného zákona č. 357/2004 Z. z. o ochrane verejného záujmu pri výkone funkcií verejných funkcionárov v znení ústavného zákona č. 545/2005 Z. z.

**A. k o n š t a t u j e , ž e**

verejný funkcionár Miroslav Obert, bývalý štátny tajomník Ministerstva hospodárstva Slovenskej republiky, bývalý člen štatutárneho orgánu Exportno-importnej banky Slovenskej republiky a súčasný predseda predstavenstva Slovenskej elektrizačnej a prenosovej sústavy, a.s. Bratislava tým, že po ukončení verejnej funkcie štátneho tajomníka Ministerstva hospodárstva Slovenskej republiky, z ktorej bol odvolaný 22.3.2016, poberal od 23.3.2016 odmenu za výkon funkcie člena dozornej rady JAVYS-u, a.s. Bratislava, a to napriek skutočnosti, že do 14.6.2016 vykonával súčasne verejnú funkciu ako člen štatutárneho orgánu Exportno-importnej banky Slovenskej republiky, porušil čl. 5 ods. 5 ústavného zákona č. 357/2004 Z. z. o ochrane verejného záujmu pri výkone funkcií verejných funkcionárov v znení ústavného zákona   
č. 545/2005 Z. z.;

**B. u k l a d á**

verejnému funkcionárovi Miroslavovi Obertovi, bývalému štátnemu tajomníkovi Ministerstva hospodárstva Slovenskej republiky, bývalému členovi štatutárneho orgánu Exportno-importnej banky Slovenskej republiky a súčasnému predsedovi predstavenstva Slovenskej elektrizačnej a prenosovej sústavy, a.s. Bratislava, v súlade s čl. 9 ods. 10 písm. d) ústavného zákona č. 357/2004 Z. z. o ochrane verejného záujmu pri výkone funkcií verejných funkcionárov v znení ústavného zákona č. 545/2005 Z. z. pokutu v sume zodpovedajúcej šesťnásobku mesačného platu verejného funkcionára;

**C. o z n a m u j e , ž e**

proti tomuto rozhodnutiu výboru o uložení pokuty môže dotknutý verejný funkcionár podať návrh na jeho preskúmanie na Ústavný súd Slovenskej republiky v lehote 30 dní odo dňa doručenia rozhodnutia podľa čl. 9 ods. 6 ústavného zákona č. 357/2004 Z. z. o ochrane verejného záujmu pri výkone funkcií verejných funkcionárov v znení ústavného zákona č. 545/2005 Z. z.;

**D. p o v e r u j e**

predsedu výboru

## prípravou, vyhotovením a doručením písomného rozhodnutia podľa časti A až C tohto uznesenia verejnému funkcionárovi v súlade s čl. 9 ods. 6 ústavného zákona č. 357/2004 Z. z. o ochrane verejného záujmu pri výkone funkcií verejných funkcionárov v znení ústavného zákona č. 545/2005 Z. z.

Martin **P o l i a č i k**

predseda výboru

Jozef **L u k á č**

Róbert **P u c i**

overovatelia výboru